Ongelmallista kansalaisaloitteessa on, että siinä muutettavaksi ehdotettu laki on kumottu vuonna 2015, lainsäädäntösihteeri Otto Meri kirjoittaa Uuden Suomen blogissaan.

Lainsäädäntösihteeri Otto Meren mukaan aloite toivoo eduskunnan kumoavan lain, jota ei enää ole olemassa. MIKA KOSKINEN

Vakuutuslääkäreitä koskevaan kansalaisaloitteeseen sisältyy harvinainen erikoisuus. Aloitteen tarkoituksena on poistaa " vakuutus- ja eläkelaitosten lääkäreiltä mielivaltainen oikeus kumota potilasta hoitavan lääkärin lausuntoja " muuttamalla " tapaturmavakuutuslain 41 d § siten, että tuo mielivaltaisuus poistuu. "

- Ongelmallista kansalaisaloitteessa on, että siinä muutettavaksi ehdotettu laki on kumottu vuonna 2015. Kumoaminen tarkoittaa, ettei kyseinen laki ole enää voimassa olevaa oikeutta. Ja sellaista mikä ei ole olemassa, on mahdotonta muuttaa, kokoomuksen eduskuntaryhmän lainsäädäntösihteeri Otto Meri kirjoittaa Uuden Suomen Puheenvuoro-blogissaan (US 7.3.).

US uutisoi asiasta tänään. US:n mukaan oikeusministeriöstä kerrottiin Uudelle Suomelle, että aloite on käynyt läpi etukäteistarkastuksen.

Aloite on jo kerännyt tarvittavat 50 000 allekirjoitusta.

- Seuraavaksi kansalaisaloite siirtyy eduskunnan käsiteltäväksi. Eduskunta on Suomen ylin päätöksentekoelin, mutta kumottua lakia sekään ei voi muuttaa. Mielenkiintoista onkin seurata, miten aloitteen käsittely tule etenemään. Yksi mahdollisuus on, että eduskunta toteaa olevansa kykenemätön asian käsittelyyn. Toinen vaihtoehto on, että se yrittäisi tulkita aloitteen tosiasiallista tarkoitusta.

Meri muistuttaa, että tapaturmavakuutuslaki korvattiin työtapaturma- ja ammattitautilailla.

- Uuteen lakiin otettiin samansisältöinen säännös lääkäriasiantuntijan osallistumisesta korvausasian käsittelyyn kuin vanhaan tapaturmavakuutuslakiin sisältyi. Työtapaturma- ja ammattitautilain 121 §:n mukaan: